FI Euroopan unionin virallinen lehti C 293/2

Tiivistelmä valtiontuista, joita jäsenvaltio on ilmoittanut myöntävänsä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23. päivänä joulukuuta 2003 annetun komission asetuksen (EY) N:o 1/2004 mukaisesti

(ETA:n kannalta merkityksellinen teksti)

(2006/C 293/02)

XA-numero: XA 86/06

Jäsenvaltio: Espanja

Alue: Navarra

Tukijärjestelmän nimike tai yksittäistä tukea saavan yrityksen nimi: Tuet osuuskuntien tekemiin maatilojen koneinvestointeihin vuonna 2006

Oikeusperusta: Orden foral del consejero de agricultura, ganadería y alimentación, por la que se aprueba la convocatoria y las bases reguladoras de ayudas a las inversiones en explotaciones agrarias para la compra de maquinaria realizadas por entidades en régimen asociativo, para el año 2006

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 350 001 EUR varainhoitovuonna 2006

Tuen enimmäisintensiteetti: Enintään 35 % uusien koneiden hankintaan tehtävien investointien arvosta

Enintään 30 % käytettyjen laitteiden hankintaan tehtävien investointien arvosta

Täytäntöönpanoajankohta: Syyskuu 2006

Tukijärjestelmän tai yksittäisen tuen kesto: Joulukuu 2006

Tuen tarkoitus: 1) Lisätä maataloustöiden tehokkuutta tehokkaiden maatalouskoneiden käytön avulla. 2) Lisätä uudenaikaisilla, energiatehokkuudeltaan paremmilla moottoreilla varustettujen koneiden käyttöä. 3) Taata huipputeknologiaa edustavien, luotettavien ja nykyaikaisen maatalouden vaatimukset täyttävien koneiden käyttöön ottaminen. 4 artikla: Maatilainvestoinnit. Tukikelpoiset kustannukset: Maatalouskoneiden ostamisesta aiheutuvat kustannukset.

Asianomainen ala/asianomaiset alat: Kasvintuotanto

Tuen myöntävän viranomaisen nimi ja osoite:

Gobierno de Navarra Departamento de Agricultura, Ganadería y Alimentación C/Tudela, 20 E-31003 Pamplona

Internet-osoite: www.navarra.es

Muita tietoja: Pamplonassa 11. elokuuta 2006

XA-numero: XA 84/06

Jäsenvaltio: Ranska

Alue: Seine-Maritimen departementti

Tukiohjelman nimike: Tuet kuivauspaikkojen perustamiseen ladoissa aurinkoenergian avulla toteutettavaa rehun kuivausta varten

Oikeusperusta:

— Komission asetuksen (EY) N:o 1/2004 4 artiklan 3 kohta

— Articles L 1511-2 et L 1511-5 du code général des collectivités territoriales

— Articles L 3231-2 et 3232-1 du code général des collectivités territoriales

— Délibération préalable de l'assemblée départementale du 28 mars 2005

Tukijärjestelmän vuosikustannukset: 250 000 EUR

Tuen enimmäisintensiteetti: 40 % tukikelpoisista investoinneista

Täytäntöönpanoajankohta: Välittömästi Euroopan komissiolta saadun vastaanottoilmoituksen jälkeen

Tukiohjelman kesto: Kolme vuotta tukijärjestelmien käyttöönotosta

Tuen tarkoitus: Johtokunnan tarkoituksena on lisätä ruohon käyttöä kestävän kehityksen tavoitteiden edistämiseksi ottamalla käyttöön pilottilaite rehun kuivaamiseksi ladoissa aurinkoenergian avulla. Tätä varten se haluaa rahoittaa pilottihankkeita, jotta saataisiin muodostettua viiteryhmäverkko tällaisten laitteiden teknis-taloudellisten etujen arvioimiseksi.

Hankkeet perustuvat aurinkoenergiaan, joka vaikuttaa kiinnostavimmalta tekniikalta sekä taloudelliselta että ympäristön kannalta, sillä se edistää luonnonvarojen kestävää käyttöä.

Koska Seine-Maritimen departementissa esiintyy rehunkorjuuta seuraavina päivinä sateen riskejä, latokuivaus on taivasalla toteutettavaa kuivausta parempi vaihtoehto.

Hankkeissa on tarkoituksena panna niitetty nurmi kuivaussoluihin, joiden pohjalle puhalletaan katolle asennetuista paneeleista saadun aurinkoenergian lämmittämää ilmaa. Muutaman kymmenen tunnin kuluttua rehun kuiva-ainepitoisuus on optimaalinen rehun säilyvyyttä ajatellen (sitä vastoin nurmi, jolle tällaista käsittelyä ei tehdä, jää kosteaksi, ja sen laatu rehuna on keskinkertainen ja selluloosapitoisuus suuri).

Hankkeen lisäarvoa ympäristön kannalta lisää se, että rehunviljelyyn ryhtyminen, johon investoinneilla kannustetaan, vähentää valumavesien määrää ja pienentää niiden torjumiseksi tehtäviä investointeja.

Asianomainen ala/asianomaiset alat: Nurmituotanto

Tuen myöntävän viranomaisen nimi ja osoite:

Monsieur le Président du Conseil général Quai Jean Moulin F-76101 Rouen Cedex 1

Internet-osoite: http://www.seinemaritime.net, rubrique ”guide des aides”

Muun muassa oheisen hankkeen kuvaus tulee Internet-sivuille, kunhan Euroopan komissio on rekisteröinyt tämän poikkeusta koskevan lomakkeen ja departementin pysyvä komitea on validoinut järjestelmän.

XA-numero: XA 85/06

Jäsenvaltio: Itävalta

Alue: Steiermark

Tukijärjestelmän nimike tai yksittäistä tukea saavan yrityksen nimi: Erityisohjeet — tuen myöntäminen myrskyjen kasvihuoneille aiheuttamia vahinkoja vastaan otetuista vakuutuksista johtuviin maksuihin maatalousalalla

Oikeusperusta: Sonderrichtlinie für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Vuosittaiset kokonaiskustannukset enintään 100 000 EUR; tuen määrä yritystä kohden keskimäärin 400 EUR

Tuen enimmäisintensiteetti: 50 % vakuutusmaksuista

Täytäntöönpanoajankohta: Sen jälkeen kun tuesta on ilmoitettu ryhmäpoikkeusasetuksen mukaisesti

Tukijärjestelmän tai yksittäisen tuen kesto: Kesto on rajoitettu asetuksen (EY) N:o 1/2004 voimassaoloaikaan (tukihakemuksen jättöpäivä). Jos asetuksen (EY) N:o 1/2004 voimassaoloa jatketaan, tukijärjestelmän kestoa jatketaan vastaavasti.

Tuen tarkoitus: Asetuksen (EY) N:o 1/2004 11 artiklan mukainen tuki

Toimintakelpoisen maatalouden jatkumisen ja kehittämisen varmistamiseksi Steiermarkissa osavaltio myöntää tukea myrskyjen kasvihuoneille aiheuttamien vahinkojen ja niistä johtuvien menetysten varalta otettuihin vakuutuksiin.

Tämän periaatteen mukaisesti tuen myöntämisellä myrskyjen kasvihuoneille aiheuttamien vahinkojen varalta otettuihin vakuutuksiin pyritään erityisesti kattamaan myrskyjen maataloustuotannolle aiheuttamat vahingot ja suurvahingoista viljelijöiden toimeentulolle aiheutuva uhka. Vakuutusmaksuihin myönnettävän tuen avulla asianomaisia viljelijöitä kannustetaan ottamaan vakuutus luonnonmullistusten varalta.

Asianomainen ala/asianomaiset alat: Viljelykasvien ja hedelmien viljely

Tuen myöntävän viranomaisen nimi ja osoite:

Amt der Steiermärkischen Landesregierung Fachabteilung 10A Agrarrecht und ländliche Entwicklung A-8052 Graz-Wetzelsdorf, Krottendorferstraße 94

Internet-osoite: www.verwaltung.steiermark.at